103 
littä. — Seuraa sitten perinpohjainen selonteko käy- 
tettyjen veneiden laadusta, miesten mukaansa ottamista 
varustuksista ja tarpeista, muonasta, vaatetuksesta, aseista, 
menettelystä tulta tehtäessä ja maatessa, metsätyskoirain 
käyttämisestä ja elätyksestä, ! itse pyytämisestä ja sen eri 
lajeista, sekä pyhäpäiväin viettämisestä, jolloin veisataan 
virsiä ja luetaan raamatun luku kansan kielellä, ikäänkuin 
oltaisiin kirkossa. 
Kertoessaan Norjan Lapista Negri myös puhuu siellä 
asuvista Finneistä, joita hän kuvailee ja sanoo lappalaisten 
kaltaisiksi; heidän kielensäkin hänen mukaansa on vain 
lapinkielen murretta. Tästä päättäen hän osasi heidät kyl- 
läkin eroittaa toiseksi kansaksi, kuin Suomenmaan asuk- 
kaat. ? 
1 Pohjalaisten metsästyskoirista Negri kertoo seuraavan jutun: 
Nämät asukkaat pitävät koiriansa niin suuressa arvossa, että, joka on 
sattunut toiselta tappamaan sellaisen, on velvollinen antamaan siitä 
seuraavan korvauksen. Kuollut koira sidotaan hännästään riippumaan 
niin että kuono koskee maahan ja syyllinen (tai toinen hänen puoles- 
taan) kaataa sen ympärille kasan jyviä, jota lisätään, kunnes koira 
kokonaan peittyy, ja tämä jyvämäärä jää koiran omistajalle (s. 240, 241). 
2 S. 377, 378 (Lettera VIII). 
Nat. o. Folk, H. 68, N:o 2. 
